Решение на Общия съд от 15 март 2023 г. — Basaglia/Комисия
(Дело T-597/21)1
(Достъп до документи — Регламент (ЕО) 1049/2001 — Документи относно някои проекти в рамките на програмата eTEN и на Пета и Шеста рамкова програма за научни изследвания и технологично развитие — Частичен отказ за достъп — Липса на документи — Едностранно ограничение на приложното поле на заявлението за достъп — Задължение за конкретно и индивидуално разглеждане — Прекомерно работно натоварване — Член 266 ДФЕС — Решение, прието в изпълнение на решение на Общия съд — Мерки за изпълнение на отменително съдебно решение)
Език на производството: италиански
Страни
Жалбоподател: Giorgio Basaglia (Милано, Италия) (представител: G. Balossi, адвокат)
Ответник: Европейска комисия (представители: C. Ehrbar и A. Spina)
Предмет
С жалбата си на основание член 263 ДФЕС жалбоподателят иска частичната отмяна на Решение C(2021) 5741 окончателен на Комисията от 27 юли 2021 г. относно потвърдително заявление за достъп до документи
Диспозитив
Отхвърля жалбата.
Осъжда г-н Giorgio Basaglia да заплати съдебните разноски.
____________
1     ОВ C 462, 15.11.2021 г.